Neli aastat tagasi oma võidusõitja karjääri lõpetanud Tuero oli osaline Bueno Aireses toimunud mootorrattaavariis. Endine vormelipiloot sai õnnetusest mitmeid luumurde.
Tuero sõitis mööda teed, kui talle keeras ette teine mootorratas. Kokkupõrget ei suudetud vältida ja toimus avarii.
Mehe lähedased kinnitasid, et kuigi tal on mitu luumurdu, pole ta elu ohus.
1998. aastal oli argentiinlane kuningliku sarja kolmas noorim debüteerinud sõitja. Ta oli esimest korda F1-sarjas sõites kõigest 19 aastat ja 320 päeva vana. Tänaseks on temast möödunud juba Fernando Alonso, Jaime Alguersuari, Lance Stroll, Max Verstappen ja Lando Norris.
Mehe parimaks tulemuseks jäi San Marino F1-etapi kaheksas koht.